Document ID: 32005D0501

KOMISIJAS LĒMUMS
(2005. gada 12. jūlijs),
ar kuru attiecībā uz Alžīriju, Bahamu salām un Grenādu groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā
(izziņots ar dokumenta numuru K(2005) 2551)
(Dokuments attiecas uz EEZ)
(2005/501/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 2. punktu,
tā kā:
(1)
Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā (2), ir uzskaitītas valstis un teritorijas, no kurām atļauts ievest zvejniecības produktus, kas paredzēti lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām saskaņā ar Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū (3), attiecas īpašs lēmums, un minētā pielikuma II daļā ir uzskaitītas valstis un teritorijas, kas atbilst Padomes Lēmuma 95/408/EK 2. panta 2. punktā paredzētajiem nosacījumiem.
(2)
Komisijas Lēmumos 2005/498/EK (4), 2005/499/EK (5) un 2005/500/EK (6) ir paredzēti īpaši nosacījumi zvejniecības produktu importam no Alžīrijas, Bahamu salām un Grenādas. Tādēļ šīs valstis jāiekļauj Lēmuma 97/296/EK pielikuma I daļas sarakstā.
(3)
Skaidrības labad attiecīgie saraksti jāaizstāj kopumā.
(4)
Tāpēc attiecīgi jāgroza Lēmums 97/296/EK.
(5)
Attiecībā uz zvejniecības produktu importu no Alžīrijas, Bahamu salām un Grenādas, šis lēmums jāpiemēro no tās pašas dienas, kad piemēro Lēmumu 2005/498/EK, 2005/499/EK un 2005/500/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/296/EK pielikumu aizstāj ar tekstu šā lēmuma pielikumā.
2. pants
Šo lēmumu piemēro no 2005. gada 28. augusta.
3. pants
Šis lēmums ir adresēts dalībvalstīm.
Briselē, 2005. gada 12. jūlijā

Labels: 5
0
3
6
18